wickkiey/tamil-wikipedia-markdown huggingface dataset:
# ஜெயஸ்ரீ (தமிழ் நடிகை)


**ஜெயஸ்ரீ** (*Jayashree*) ஓர் இந்திய நடிகை ஆவார். இவர் பெரும்பாலும் தமிழகத் திரைப்படத்துறையில் பணியாற்றியுள்ளார். 1985 ஆம் ஆண்டில் மோகனுக்கு இணையாக தென்றலே என்னைத் தொடு படத்தில் திரைப்பட இயக்குனர் ஸ்ரீதரால் அறிமுகப்படுத்தப்பட்டார். 2000 ஆம் ஆண்டில் தொழில்நுட்பத்தில் ஒரு தொழிலைத் தொடங்கினார். திருமணத்திற்குப் பிறகு நடிப்பிலிருந்து ஓய்வு பெற்றார்.  

## தொழில் வாழ்க்கை
1985 ஆம் ஆண்டு மோகனுக்கு இணையாக தென்றலே என்னைத் தொடு என்ற தமிழ்த் திரைப்படத்தின் மூலம் ஜெயஸ்ரீ தனது திரை வாழ்க்கையைத் தொடங்கினார். 1988 ஆம் ஆண்டில் திருமணம் செய்து கொண்ட பிறகு, தனது குடும்பத்தில் கவனம் செலுத்துவதற்காக திரைப்படத் துறையை விட்டு வெளியேறினார். பின்னர் தொழில்நுட்பத்தில் ஒரு தொழிலைத் தொடங்கினார். 2010 ஆம் ஆண்டு வெளியான காதல் 2 கல்யாணம் என்ற திரைப்படத்தின் மூலம் மீண்டும் நடிக்கத் திரும்பினார். ஆனால் இப்படம் திரையில் வெளியாகவில்லை. 2016 கிறிஸ்துமஸ் தினத்தன்று, ஜெயஸ்ரீ நடித்த *மணல் கயிறு 2* திரைப்படம் சர்வதேச அளவில் வெளியிடப்பட்டது.  

## சொந்த வாழ்க்கை
ஜெயஸ்ரீ பாடகியும் நடிகையுமான சு. ஜெயலட்சுமியின் பேத்தியும், இசைக்கலைஞரும் ஓவியருமான சு. ராஜம் மற்றும் இசைக்கலைஞருமான திரைப்படத் தயாரிப்பாளரான சுந்தரம் பாலச்சந்தர் ஆகியோரின் பேத்தியும் ஆவார். 1988 ஆம் ஆண்டில் வங்கி நிபுணரான சந்திரசேகர் என்பவரை மணந்தார் இவர்கள் அமெரிக்காவில் குடியேறினர். இந்த தம்பதிக்கு இரண்டு மகன்கள் உள்ளனர்  
## ஜெயஸ்ரீ நடித்தப் படங்களின் பட்டியல்

| Year | படம் | பாத்திரம் | மொழி | குறிப்பு |
| --- | --- | --- | --- | --- |
| 1985 | தென்றலே என்னைத் தொடு | மாலதி |  |  |
| *இரண்டு மனம்* | சாந்தி |  |  |  |
| 1986 | *வேண்டும்* | இலலிதா | மலையாளம் |  |
| *காலமெல்லாம் உன் மடியில்* | இராணி |  |  |  |
| நம்பினார் கெடுவதில்லை | கௌரி |  |  |  |
| ஆனந்தக்கண்ணீர் | இராதா |  |  |  |
| *பன்னீர் நதிகள்* | இராதா |  |  |  |
| மௌனம் கலைகிறது | சோபனா |  |  |  |
| யாரோ எழுதிய கவிதை | பவித்ரா/லட்சுமி |  |  |  |
| 1987 | காவலன் அவன் கோவலன் | ஜெயஸ்ரீயாகவே | சிறப்புத் தோற்றம் |  |
| திருமதி ஒரு வெகுமதி | நந்தினி |  |  |  |
| வண்ணக் கனவுகள் | ஆனந்தி |  |  |  |
| *தாலி தானம்* | நிர்மலா |  |  |  |
| 2016 | மணல் கயிறு 2'' | உமா கிட்டுமணி |  |  |
# தோடாபீம் சட்டமன்றத் தொகுதி



**தோடாபீம் சட்டமன்றத் தொகுதி** *(Todabhim Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கரௌலி மாவட்டத்தில் அமைந்துள்ளது. தோடாபீம், கரௌலி தோல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சேத்ராம் | இந்திய தேசிய காங்கிரசு</br> |  |
| 1977 | பத்தி லால் | ஜனதா கட்சி |  |
| 1980 | சேத்ராம் | இந்திய தேசிய காங்கிரசு (இ) |  |
| 1985 | மூல் சந்த் | rowspan=4 | இந்திய தேசிய காங்கிரசு</br> |
| 1990 | இராம் சுவரூப் |  |  |
| 1993 |  |  |  |
| 1998 |  |  |  |
| 2003 | பத்தி லால் | பாரதிய ஜனதா கட்சி</br> |  |
| 2008 | கிரோடி லால் | சுயேச்சை |  |
| 2013 | கன்சியாம் | rowspan=3 | இந்திய தேசிய காங்கிரசு</br> |
| 2018 | பிரித்விராச் |  |  |
| 2023 | கன்சியாம் | } |  |

## தேர்தல் முடிவுகள்
### 2023
# பாமிர் மக்கள்


போர் வீரனின் சிற்பம், கல்சயன், வடக்கு பாக்திரியா, கிமு முதலாம் நூற்றாண்டு]]  

**பாமிர் மக்கள்** (*Pamiris*) என்பவர்கள் கிழக்கு ஈரானிய இனக்குழுவினர் ஆவார். இம்மக்கள் நடு ஆசியா உள்ள தஜிகிஸ்தான் நாட்டின் கிழக்கில், சீனாவை ஒட்டியுள்ள கோருனோ-பதகுசான் தன்னாட்சி மாகாணத்தில் உள்ள பாமிர் மலைப்பகுதிகளில் பெரும்பான்மையாக வாழ்கின்றனர்.  

மேலும் பாமிர் மக்கள்.ஆப்கானித்தான் நாட்டின் படாக்சான் மாகாணம், சீனாவின் சிஞ்சியாங் பிரதேசம், ருசியாவின் மாஸ்கோ நகரம் மற்றும் பாக்கித்தான் நாட்டின் சித்ரால் மாவட்டம் மற்றும் பாகிஸ்தான் ஆக்கிரமிப்பு கில்ஜித்-பால்டிஸ்தான் மலைப்பகுதிகளில் கனிசமாக வாழ்கின்றனர். பாமிர் மக்கள் பெரும்பான்மையாக சியா இசுலாமின் உட்பிரிவான *நிசாரி இஸ்மாயிலி* மற்றும் சிறுபான்மையாக சன்னி இசுலாமைப் பின்பற்றுகின்றனர். பாமிர் மக்கள் பெரும்பான்மையாக பாமிர் மொழிகள் பேசுகின்றனர். இரண்டாம் மொழிகளாக பாரசீக மொழி, தாஜிக் மொழி, தாரி மொழி, உருசிய மொழி மற்றும் :உய்குர் மொழிகள் பேசுகின்றனர். இவர்களது முக்கியத் தொழில் ஆடு, மாடுகளை மேய்ப்பதாகும்.  
## இதனையும் காண்க
- பாமிர் மலைகள்
# தலைமுறை (தமிழ்த் திரைப்படம்)


***தலைமுறை*** (*Thalaimurai*) என்பது 1998 ஆம் ஆண்டு தமிழ் மொழியில் வெளியான நாடகத் திரைப்படமாகும். இயக்குநர் சரவணா பாண்டியன் இயக்கத்தில் எம். கே. ஹரி சங்கர் தயாரித்திருந்தார். இப்படத்தில் இயக்குனர் கே. எஸ். அதியமான் முக்கியக் கதாபாத்திரத்தில் நடிக்க, ராஜ்கிரண், கனகா, பானுப்ரியா, ரேவதி மற்றும் ராஜ்கபூர் ஆகியோர் துணை வேடங்களில் நடித்துள்ளனர். ரேவதி சிறந்த நடிகைக்கான தமிழக அரசின் திரைப்பட விருதைப் பெற்றார். இந்தப் படத்தின் முன்னணி நடிகரான ஆதியமான் பின்னர் இந்தப் படத்தை தெலுங்கில் *பொப்பிலி வம்சம்* என்ற பெயரில் இயக்கினார்.  

## தயாரிப்பு
நடிகை லட்சுமி தனது அசல் பெயரில் இந்த படத்தில் அறிமுகமானார். கே. ராஜனின் அவள் பாவம் (2000) உட்பட தான் நடித்த அடுத்த முயற்சிகளுக்காக தனது பெயரை ரித்திகா என்று மாற்றினார். இயக்குனர் ராஜ்கபூர் இந்த படத்தின் மூலம் நடிகராக அறிமுகமானார்.  

படத்திற்கு இளையராஜா இசையமைத்துள்ளார்.
# காஜாங் பரவல் இணைப்பு விரைவுச்சாலை


**காஜாங் பரவல் இணைப்பு விரைவுச்சாலை** அல்லது **காஜாங் சில்க் நெடுஞ்சாலை** &nbsp;(**SILK**) (மலாய்; *Sistem Lingkaran-Lebuhraya Kajang;* ஆங்கிலம்: *Kajang Dispersal Link Expressway* அல்லது *Kajang SILK Highway;* சீனம்: 加影外环公路) என்பது மலேசியா, சிலாங்கூர், காஜாங் நகரில் போக்குவரத்துப் பயன்பாட்டை பரவலாக்கி ஒழுங்குபடுத்துவதற்காக கட்டப்பட்ட ஒரு விரைவுச் சாலை ஆகும்.  

37 கிமீ (23 மைல்) நீளமுள்ள இந்த விரைவுச் சாலை, காஜாங் நகர மையத்தைத் தவிர்த்துச் செல்ல உதவுகிறது. இந்தச் சாலை காஜாங் நகரின் மிக முக்கிய சுற்றுச் சாலையாகவும் பயன்படுகிறது.  

காஜாங் பரவல் இணைப்பு விரைவுச்சாலையின் கிலோமீட்டர் **0**, செரி கெம்பாங்கானுக்கு அருகிலுள்ள மைன்ஸ் பரிமாற்றச் சாலையில் அமைந்துள்ளது.  

## வரலாறு

காஜாங் பரவல் இணைப்பு விரைவுச்சாலை முன்பு காஜாங்-பூச்சோங் சாலை *(Jalan Kajang–Puchong)* மற்றும் பாலக்கோங் 3211 சாலை என்று அழைக்கப்பட்டது. காஜாங் நகர மையத்தில் போக்குவரத்து நெரிசல்கள் ஏற்பட்டதே இந்த விரைவுச்சாலை கட்டப்படுவதற்கு முக்கிய காரணமாக அமைந்தது. கட்டுமானப் பணிகள் 2002-இல் தொடங்கின. இந்த விரைவுச்சாலை 2003-இல் நிறைவடைந்து 15 சூன் 2004-இல் செயல்படத் தொடங்கியது.  

## கூறுகள்
காஜாங் பரவல் இணைப்பு விரைவுச்சாலை இரவில் முழுமையாக ஒளிரும் மற்றும் 11 பல-நிலை பரிமாற்றச் சாலைகளைக் கொண்டுள்ளது. இந்த விரைவுச்சாலை, தொட்டு செல் *(Touch 'n Go)* அட்டைகள் அல்லது திறன் அட்டைகள் *(SmartTAG)* எனும் கட்டண முறைகளைப் பயன்படுத்துகிறது.  

காஜாங் பரவல் இணைப்பு விரைவுச்சாலையில் கணினிமயமாக்கப்பட்ட போக்குவரத்து தகவல் காட்சி; கண்காணிப்பு அமைப்பு முறைமை பயன்படுத்தப்படுகிறது; மற்றும் 24 மணி நேர நெடுஞ்சாலை காவல் கண்காணிப்புப் பணிகளும் உள்ளன. அத்துடன் இந்த விரைவுச்சாலையில் 24 மணி நேர ஆபத்து அவசர உதவிகளும் வழங்கப்படுகின்றன.  

### சுங்கக் கட்டணங்கள்

| கட்டணம்
(RM) |  |  |  |
| --- | --- | --- | --- |
| **0** | விசையுந்துகள் | இலவசம் |  |
| **1** | 2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் (வாடகை உந்து தவிர) | RM 1.60 |  |
| **2** | 2 அச்சுகள் மற்றும் 6 சக்கரங்கள் கொண்ட வாகனங்கள் (பேருந்து தவிர | RM 3.60 |  |
| **3** | 3 அல்லது அதற்கு மேற்பட்ட அச்சுகளைக் கொண்ட வாகனங்கள் | RM 5.40 |  |
| **4** | வாடகை உந்துகள் | RM 0.80 |  |
| **5** | பேருந்துகள் | RM 0.90 | } |
# போர்க்களத்தில் ஒரு பூ


***போர்க்களத்தில் ஒரு பூ*** (*Porkalathil Oru Poo*) என்பது கே. கணேசன் இயக்கிய வெளியாகாத ஒரு இந்திய தமிழ்த் திரைப்படமாகும். இது "லெப்டினன்ட் கர்னல் இசைப் பிரியா" என்றும் அழைக்கப்படும் இசைப்பிரியாவின் வாழ்க்கையை அடிப்படையாகக் கொண்டது. இசைப்பிரியா விடுதலைப் புலிகள் இயக்கத்தின் ஊடகவியலாளரும் தொலைக்காட்சித் தொகுப்பாளருமாவார். இப்படம் 2015 இல் வெளியிட திட்டமிடப்பட்டது, ஆனால் இப்படம் வெளியானால் அது இந்தியா-இலங்கை உறவை பாதிக்கும் என்ற காரணத்தால் தணிக்கை வாரியத்தால் தடை செய்யப்பட்டது.  

## சர்ச்சை
திரைப்பட தணிக்கை வாரிய உறுப்பினர் எஸ். வி. சேகரால் மதிப்பாய்வு செய்யப்பட்ட பின்னர், இலங்கையுடனான இந்திய உறவுகளைப் பாதிக்கும் என்ற காரணத்தைக் கூறி, *போர்க்களத்தில் ஒரு பூ* திரைப்படத்திற்கு இந்திய தணிக்கை வாரியம் அனுமதி மறுத்து தடை விதித்தது. இந்தத் தடையை எதிர்த்துப் போராடத் திட்டமிட்டுள்ளதாக திரைப்படத் தயாரிப்பாளர்கள் தெரிவித்துள்ளனர்.  

அக்டோபர் 8, 2016 அன்று, சென்னை உயர் நீதிமன்ற நீதிபதி டி. எஸ். சிவஞானம், திரைப்படச் சான்றிதழ் மேல்முறையீட்டுத் தீர்ப்பாயத்தின் படத்திற்கு சான்றிதழ் மறுத்த தீர்ப்பை உறுதி செய்தார். இசைப்பிரியாவின் தாயாரும் சகோதரியும் படத்தை வெளியிடுவதை எதிர்த்தனர். ஏனெனில் அது அவர்களின் தற்போதைய வாழ்க்கையைப் பாதிக்கக்கூடும் என்று அஞ்சினர்.  

இப்படத்திற்கு இளையராஜா இசையமைத்தார்.  

## நடிகர்கள்

- பிரியா
- சுபாஷ் சந்திர போஸ்
- நாகினீடு
# வரைவு:மிதிவண்டி ஓட்டுதலின் பயன்கள்

அனைவருக்கும் வணக்கம்.  

1. தினமும் மிதிவண்டி ஓட்டுவதால் கை மற்றும் கால் எலும்பு<nowiki/>கள் வலுவடைகின்றன.  

2.தினமும் மிதிவண்டி ஓட்டுவதால் இதயதசைகள் வலுவடைகின்றன.  

3.தினமும் மிதிவண்டி ஓட்டுவதால் இடுப்புதசைகளில் உள்ள கொழுப்பு<nowiki/>களை கரைத்து உடல்நலத்தை பாதுகாக்கிறது.  

4. மிதிவண்டி ஓட்டுவதால் உடலுக்கும் மனதிற்கும் நல்லது.
# சரண்டர்


***சரண்டர்*** (*Surrender*) என்பது 2025 ஆம் ஆண்டில் வெளிவந்த இந்தியத் தமிழ்த் திரைப்படம். இதனை அறிமுக இயக்குநர் கௌதமன் கணபதி எழுதி இயக்கியுள்ளார், இதில் தர்சன் தியாகராஜா முக்கிய வேடத்திலும், லால், சுஜித் சங்கர், முனீஷ்காந்த் ராமதாஸ், பதின் குமார், டேவிட் சாலமன் ராஜா மற்றும் பலரும் நடித்துள்ளனர்.  

சரண்டர் 2025 ஆகத்து 1 அன்று திரையரங்குகளில் வெளியிடப்பட்டது.  

## திரைக்கதை
இந்தக் கதை நான்கு முக்கிய கதாபாத்திரங்களைச் சுற்றி வருகிறது: ஒரு அனுபவமிக்க காவலர், ஒரு பயிற்சி-நிலைக் காவலர், ஒரு உள்ளூர் குண்டர், ஒரு சிறிய கால அரசியல்வாதி.  

காவலர் பெரியசாமி (லால்), அதே திருமழிசைக் காவல் நிலையத்தில் 20 ஆண்டுகளுக்கும் மேலாக எழுத்தராகப் பணியாற்றி வரும் ஒரு நேர்மையான மனிதர். 3 மாதங்களுக்கு முன்பு அதே நிலையத்தில் நியமிக்கப்பட்ட பயிற்சி-நிலைக் காவலர் புகழ் (தர்சன்). தேர்தல் நெருங்கி வருவதால், எல்லைக்குட்பட்ட துப்பாக்கி வைத்திருப்பவர்கள் தங்கள் துப்பாக்கிகளை காவல் நிலையத்தில் ஒப்படைக்க வேண்டும் என்று அறிவுறுத்தப்படுகிறது. நடிகர் மன்சூர் அலி கான் தனது துப்பாக்கியை காவல் நிலையத்தில் பெரியசாமியிடம் ஒப்படைத்து, தேர்தல் முடிந்தவுடன் அது தனக்குத் தேவை என்று கோருகிறார். பெரியசாமி அதனைப் பெட்டகத்தில் பாதுகாப்பாக வைத்தும் அது தொலைந்து போகிறது.  

அந்தப் பகுதியைச் சேர்ந்த கனகு (சுஜித் சங்கர்) என்ற ஒரு பிரபலமான கொள்ளைக்காரன், வரவிருக்கும் தேர்தலில் தங்கள் கட்சி வெற்றிபெற வாக்காளர்களுக்கு வழங்கவிருந்த 10 கோடி ரூபாய் காணாமல் போகிறது. காணாமல் போன கைத்துப்பாக்கியைக் கண்டுபிடிக்கும்படி பணிக்கப்படுகிறார் பயிற்சிக் காவலர் புகழ். இன்னொரு பக்கம், கனகுவும் அவர் ஆட்களும் பணத்தைத் தேடுகிறார்கள்.  

சில தீவிர விசாரணைகள் மற்றும் திருப்பங்களுக்குப் பிறகு, புகழும் பெரியசாமியும் துப்பாக்கியை மீட்டெடுக்கிறார்களா இல்லையா, கனகு தனது பணத்தைக் கண்டுபிடித்தாரா என்பதுதான் கதையின் மீதிப் பகுதி.  

## நடிகர்கள்

- தர்சன், உதவி ஆய்வாளர் புகழாக
- லால், பெரியசாமியாக
- சுஜித் சங்கர், கனகுவாக
- முனீஷ்காந்த் ராமதாஸ்
- பாதின் குமார்
- மன்சூர் அலி கான்
- விக்கி

## வெளியீடு
*சரண்டர்* திரையரங்குகளில் 2025 ஆகத்து 1 அன்று வெளியானது.  

## வரவேற்பு
இந்த படத்தை *இந்து தமிழ் திசை* மதிப்பாய்வு செய்தது. "சிறந்த திரைக்கதை எழுத்து, பொருத்தமான நட்சத்திரத் தேர்வு, நேர்த்தியான காட்சியாக்கம், பொருத்தமான பின்னணி இசை, 'லைவ்’ ஆக உணர வைத்த ஒளிப்பதிவு ஆகியவற்றுக்கு அப்பால், 4 நாளில் நடக்கும் நிகழ்வுகளின் மூன்று தரப்பைத் தனது அட்டகாசமான படத்தொகுப்பால் ரேணு கோபால் தொகுத்த விதமே திரை அனுபவத்தை உச்சத்துக்கு எடுத்துச் சென்றுவிடுகிறது. உங்கள் நேரத்தைத் துணிந்து சரண்டர் செய்யலாம்." என அது எழுதியுள்ளது.
# சேசகிரி ராவ் வேளாங்கி



**சேசகிரி ராவ் வேளாங்கி** (*Seshagiri Rao Vellanki*) என்பவர் ஓர் இந்திய விஞ்ஞானியாவார். சத்தீசு தவான் விண்வெளி மையத்தின் இணை இயக்குநராக இருந்தார். இசுரோ எனப்படும் இந்திய விண்வெளி ஆராய்ச்சி அமைப்ப்பில் 39 ஆண்டுகள் பல்வேறு பதவிகளில் பணிபுரிந்துள்ளார். அவர் இசுரோவில் பேராசிரியர் சத்தீசு தவானாகவும் மூன்று ஆண்டுகள் பணியாற்றினார். சத்தீசு தவான் விண்வெளி மையத்தில் விமானப் பாதுகாப்பிற்காக அதிநவீன தகவல்களை அவை பெறப்படும் அதே விகிதத்தில் புதுப்பிக்கும் கணினி அமைப்பு மற்றும் கணினி வலையமைப்புகளை அமைப்பதில் முக்கிய பங்கு வகித்தார். . வானிலை கண்காணிப்புக்கான காற்றின் சுயவிவர மதிப்பீட்டிற்குத் தேவையான பல்வேறு வழிமுறைகளையும் இவர் உருவாக்கி செயல்படுத்தினார்.
# வரைவு:தொலைநோக்கியின் 400 ஆண்டுகள்



**தொலைநோக்கியின் 400ஆண்டுகள்** அறிவியல், தொழில்நுட்பம் மற்றும் சிந்தனையின் பயணம் என்பது 2009 ஆம் ஆண்டு சர்வதேச வானியல் ஆண்டை முன்னிட்டு உருவாக்கப்பட்ட ஒரு அமெரிக்க ஆவணப்படமாகும். கிறிஸ் கோயினிக் இயக்கிய இது, கலிலியோவின் காலத்திலிருந்து தொலைநோக்கியின் வரலாற்றை விவரிக்கிறது மற்றும் உலகெங்கிலும் உள்ள முன்னணி வானியற்பியல் வல்லுநர்கள் மற்றும் அண்டவியலாளர்களுடனான நேர்காணல்களையும் கொண்டுள்ளது. கலிலியோ வியாழனின் நிலவுகளைப் பார்க்க தொலைநோக்கியை முதன்முதலில் பயன்படுத்தியது முதல் விண்வெளியில் சமீபத்திய கண்டுபிடிப்புகள் வரையிலான கருத்துக்களை அவர்கள் விளக்குகிறார்கள். இதில் பிற கிரகங்களில் வாழ்க்கை பற்றிய புதிய கருத்துக்கள் மற்றும் பிரபஞ்சத்தின் விரிவாக்கத்தை துரிதப்படுத்தும் ஒரு மர்மமான வெற்றிட ஆற்றலான இருண்ட ஆற்றல் ஆகியவை அடங்கும்.  

## தயாரிப்பு
இந்தப் படத்தின் மேம்பாட்டுக் குழுவில் கார்ல் சாகன் காஸ்மோஸ் குழுவில் நன்கு அறியப்பட்ட வானியல் எழுத்தாளர் டொனால்ட் கோல்ட்ஸ்மித் மற்றும் தொலைநோக்கியின் வரலாற்றில் முன்னணி அதிகாரியான ஆல்பர்ட் வான் ஹெல்டன் ஆகியோர் அடங்குவர். இது ஐரோப்பிய தெற்கு ஆய்வகம், வானியல் நிறுவனம், SETI நிறுவனம், விண்வெளி தொலைநோக்கி அறிவியல் நிறுவனம், ஆங்கிலோ-ஆஸ்திரேலிய ஆய்வகம் மற்றும் ஹார்வர்ட் பல்கலைக்கழகம் உள்ளிட்ட உலகின் முன்னணிப் பல்கலைக்கழகங்கள் மற்றும் ஆய்வகங்களில் ரெட் டிஜிட்டல் சினிமாவில் படமாக்கப்பட்டது. அட்டகாமா பாலைவனத்தில் 5000 மீட்டர் உயரத்தில் அட்டகாமா லார்ஜ் மில்லிமீட்டர் அரே (ALMA) படமாக்கப்பட்டது தயாரிப்புக் குழுவின் சவால்களில் ஒன்றாகும். அசல் இசையை மார்க் ஸ்லேட்டர் இசையமைத்தார், மேலும் அபே ரோடு ஸ்டுடியோவில் லண்டன் சிம்பொனி இசைக்குழுவால் பதிவு செய்யப்பட்டது.  

## ஒளிபரப்பு மற்றும் வெளியீட்டு விவரங்கள்
ஜனவரி 6, 2009 அன்று கலிபோர்னியாவின் லாங் பீச்சில் நடந்த அமெரிக்க வானியல் சங்கத்தின் (AAS) 213வது கூட்டங்களில் தொலைநோக்கியின் 400 ஆண்டுகள் திரையிடப்பட்டது. பின்னர் இந்தத் திரைப்படம் ஏப்ரல் 10, 2009 அன்று பொது ஒளிபரப்பு சேவையால் (PBS) தேசிய பார்வையாளர்களுக்குக் காட்டப்பட்டது.  
இது 2009 இல் புளோரிடாவின் ஜாக்சன்வில்லில் நடந்த ஜாக்சன்வில் திரைப்பட விழா மற்றும் பிலடெல்பியாவில் நடந்த நகர்ப்புற புறநகர் திரைப்பட விழா உட்பட பல திரைப்பட விழாக்களில் திரையிடத் தேர்ந்தெடுக்கப்பட்டது.  

## விருதுகள்
- 30வது ஆண்டு டெலி விருதுகள்
- வெள்ளி - ஒளிப்பதிவு துறையில் சிறந்த சாதனை
- வெண்கலம் அனிமேஷன், நகல் எழுதுதல் மற்றும் ஆவணப்படம் அனைத்திலும் சிறந்த சாதனை
# வரைவு:சிறுமலை வாழ் பழங்குடியினா்

## முன்னுரை
சிறுமலையானது திண்டுக்கலில் இருந்து தென் கிழக்குத் திசையில் நத்தம் செல்லும் சாலையில் வழியாக 25 கி.மீ தொலைவில் அமைந்துள்ள சிறிய மலைவாழ் பகுதியாகும். இம் மலையானது தரைமட்டத்திலிருந்து ஏறத்தாழ 1350 மீட்டா் உயரம் உள்ளது. இங்கு அண்ணாநகா், சிறுமலை பழையு
# லேன் ஆலன் பேக்கர்



**லேன் ஆலன் பேக்கர்** (*Lane Allen Baker*) அமெரிக்க நாட்டைச் சேர்ந்த ஒரு மின் வேதியியலாளர் ஆவார். தற்போது இவர் டெக்சாசு ஏ&எம் பல்கலைக்கழகத்தின் வேதியியல் துறையில் கார்ல் டி. மெக்காஃபி '90 பகுப்பாய்வு வேதியியல் இருக்கையின் தலைவராக உள்ளார்.  

## வாழ்க்கைக் குறிப்பு
லேன் பேக்கர் மிசோரி மாநில பல்கலைக்கழகத்தில் இளங்கலைப் பட்டப்படிப்பும், டெக்சாசு ஏ&எம் பல்கலைக்கழகத்தில் பட்டதாரி மாணவராகவும் வேதியியலைப் பயின்றார். அமெரிக்க வேதியியல் சங்கத்தின் பகுப்பாய்வு வேதியியல் பிரிவின் தலைவராகவும், மின் பகுப்பாய்வு வேதியியல் சங்கத்தின் தலைவராகவும், ஒரு வாரிய உறுப்பினராகவும் பணியாற்றியுள்ளார்.  

## விருதுகள்
- 2023 சார்லசு என். ரெய்லி விருது, மின் பகுப்பாய்வு வேதியியல் சங்கம்
- 2022 உறுப்பினர், அமெரிக்க அறிவியல் முன்னேற்ற சங்கம்
- 2021 பகுப்பாய்வு விஞ்ஞானி சக்தி பட்டியல்
- 2021 உறுப்பினர், அமெரிக்க வேதியியல் சங்கம்
- 2021 மின் வேதியியலில் விருது, பகுப்பாய்வு வேதியியல் பிரிவு, அமெரிக்க வேதியியல் சங்கம்
# வரைவு:குரு சிறீ சாந்தி விஜய் கலை மற்றும் அறிவியல் கல்லூரி

**குரு சிறீ சாந்தி விஜய் கலை மற்றும் அறிவியல் கல்லூரி** (Guru Shree Shantivijai Jain ARTS and Science College) என்பது இந்தியாவில், தமிழ்நாட்டில் செங்கல்பட்டு மாவட்டத்தில் உள்ள ஓர் இருபாலர் பயிலும் கல்லூரி ஆகும். இக்கல்லூரி மனமை அருகே நல்லுர் எனும் ஊரில் அமைந்துள்ளது.  

குரு சிறீ சாந்தி விஜய் கலை மற்றும் அறிவியல் கல்லூரி 2019ஆம் ஆண்டில் தொடங்கப்பட்ட கல்லூரியாகும். இது இருபாலர் பயிலும் கல்லூரி ஆகும். இக்கல்லூரியினை மகாவீர் அறக்கட்டளை நிர்வகிக்கிறது. இந்தக் கல்லூரிக்கு தமிழ்நாடு அரசு ஒப்புதலுடன் சென்னைப் பல்கலைக்கழகத்துடன் இணைக்கப்பட்டுள்ளது. புது தில்லியிலுள்ள பல்கலைக்கழக மானியக் குழு அங்கீகாரமும், சென்னையிலுள்ள சென்னைப் பல்கலைக்கழக இணைவும் பெற்றுள்ளது.  

## துறைகள்

### இளங்கலை
- கணினி பயன்பாட்டுப் பட்டம்
- கணினி அறிவியலில்
- வணிக நிர்வாக மேலாண்மை

- வணிகவியல்

### விளையாட்டுக்கள்
- கபடி
- கைப்பந்து
- மட்டைப்பந்து
# வரைவு:அறிவியல் மற்றும் புத்தாக்கத் திருவிழா



'''அறிவியல் மற்றும் புத்தாக்கத் திருவிழா திண்டுக்கல் மாவட்டம் தமிழ்நாடு - இந்தியா2026 (Science and Innovation Festival)  
2026, பிப்ரவரி மாதம் 'அறிவியல் மற்றும் புத்தாக்கத் திருவிழா 2026 (Science and Innovation Festival)' தொடங்க உள்ளது. தின்டுக்கல் மாவட்ட நிர்வாகம் மற்றும் பேராசிரியர் எஸ்.எஸ்.நாகராஜன் அறிவியல் அறக்கட்டளை இணைந்து நடத்தும் அறிவியல் மற்றும் புத்தாக்கத் திருவிழா 2026 ஆம் ஆண்டு திண்டுக்கலில் நடைபெற உள்ளது. இந்த விழாவிற்கான இலச்சினை வெளியீட்டு மற்றும் துவக்க விழா மாவட்ட ஆட்சித் தலைவர் திரு.செ.சரவணன்,இ.ஆ.ப.,தலைமையில் நடைபெற்றது. (https://dindigul.nic.in/ta/பேராசிரியர் -s-s-நாகராஜன்-அற/).  
திண்டுக்கல் மாவட்டத்திலுள்ள மாணவ,மாணவியர்களுக்கு அறிவியல்பூர்வமான ஆக்கத் திறனையும் சிந்தனைகளையும் வளர்ப்பதற்காக இத்திருவிழா நடைபெற உள்ளது.
# இண்டவுன் சட்டமன்றத் தொகுதி



**இண்டவுன் சட்டமன்றத் தொகுதி** *(Hindaun Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கரௌலி மாவட்டத்தில் அமைந்துள்ளது. இண்டவுன், கரௌலி தோல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | உம்மி லால் | பாரதிய ஜனசங்கம் |  |
| 1977 | சர்வான் லால் | ஜனதா கட்சி |  |
| 1980 | போராசி | மதச்சார்பற்ற ஜனதா கட்சி |  |
| 1985 | உமேதி லால் | இந்திய தேசிய காங்கிரசு</br> |  |
| 1990 | பரோசி | ஜனதா தளம் |  |
| 1993 | கமல் | பாரதிய ஜனதா கட்சி</br> |  |
| 1998 | பரோசி லால் | இந்திய தேசிய காங்கிரசு</br> |  |
| 2003 | கலு ராம் | இந்திய தேசிய லோக் தளம் |  |
| 2008 | பரோசி லால் | இந்திய தேசிய காங்கிரசு</br> |  |
| 2013 | இராச்குமாரி | பாரதிய ஜனதா கட்சி</br> |  |
| 2018 | பரோசி லால் | rowspan=2 | இந்திய தேசிய காங்கிரசு</br> |
| 2023 | அனிதா சாதவ் | } |  |

## தேர்தல் முடிவுகள்
### 2023
# கரௌலி சட்டமன்றத் தொகுதி



**கரௌலி சட்டமன்றத் தொகுதி** *(Karauli Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கரௌலி மாவட்டத்தில் அமைந்துள்ளது. இது கரௌலி தோல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | எம்.கே.சேந்திரபால் | சுயேச்சை |  |
| 1977 | ஆன்சு ராம் | இந்திய தேசிய காங்கிரசு</br> |  |
| 1980 | சனார்தன் சிங் | இந்திய தேசிய காங்கிரசு (இ) |  |
| 1985 | சிவ் சரண் சிங் | பாரதிய ஜனதா கட்சி</br> |  |
| 1990 | சனார்தன் சிங் | இந்திய தேசிய காங்கிரசு</br> |  |
| 1993 | ஆன்சுராச் | சுயேச்சை |  |
| 1998 | சனார்தன் கக்லோட் | இந்திய தேசிய காங்கிரசு</br> |  |
| 2003 | சுரேசு மீனா | பகுஜன் சமாஜ் கட்சி |  |
| 2008 | இரோகிணி குமாரி | பாரதிய ஜனதா கட்சி</br> |  |
| 2013 | தர்சன் சிங் | இந்திய தேசிய காங்கிரசு</br> |  |
| 2018 | இலக்கன் சிங் | பகுஜன் சமாஜ் கட்சி |  |
| 2023 | தர்சன் சிங் | பாரதிய ஜனதா கட்சி</br> | } |

## தேர்தல் முடிவுகள்
### 2023
# பட்டாம்பி - 44



**பட்டாம்பி - 44** *(PTB 44), வேளாண் பெயர்; **ரேட்மி** (Reshmi), முன்மொழிவு எண்; (IET 7344)* தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1985 ஆம் ஆண்டு வெளியிட்ட இந்த நெல் இரத்தை பொதுவாக **ரேட்மி** எனும் வேளாண் பெயரில் அழைக்கப்படுகிறது.  

## பின்னணி
நீண்ட கால அளவில் அறுவடைக்கு தயாராகும் இந்த நெல் வகை, 150 - 160 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, சிவப்பு நிறமாகும். இலை சுருட்டுப் பூச்சியை எதிர்க்கும் மற்றும் பித்தப்பை பூச்சியை பொறுத்துக் கொள்ளும் இந்நெல் இரகம், கூட்டு முண்டக்கன் *("கூட்டுமுண்டக்கன்" என்பது நெல் சாகுபடியில் பயன்படுத்தப்படும் ஒரு வகை சாகுபடி முறையைக் குறிக்கிறது, இதில் இரண்டு வெவ்வேறு நெல் இரகங்கள் ஒன்றாக நடப்படுகின்றன. இதன் மூலம், நெல்லின் நோய் எதிர்ப்புத் திறன் மேம்படுத்தப்படுகிறது.)* நெல் சாகுபடியில் இரண்டாம் பயிராக பயிரிட ஏற்றது என கூறப்படுகிறது.
# பூனா பேங்க்ரா


**பூனா பேங்க்ரா** (*Puna Bhengra*) (என்பவர் பாரதிய ஜனதா கட்சியைச் சார்ந்த ஒரு இந்திய அரசியல்வாதி ஆவார். மே 2021-இல் மேற்கு வங்க சட்டமன்றத்திற்கு நாக்ரகட்டா சட்டமன்றத் தொகுதியிலிருந்து தேர்ந்தெடுக்கப்பட்டார். இவர் சோசப் முண்டா என்ற அகில இந்திய திரிணாமூல் காங்கிரசு வேட்பாளரை 14,402 வாக்குகள் வித்தியாசத்தில் வெற்றி பெற்று மேற்கு வங்க சட்டமன்றத்திற்குச் சென்றார்.
# சூனாம்பேடு

**சூனாம்பேடு** (*Chunampet*) என்பது இந்தியாவின் தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் உள்ள செய்யூர் வட்டத்தில் உள்ள ஒரு கிராமம் ஆகும். இது சென்னையிலிருந்து 99 கிலோமீட்டர் தொலைவிலும், மதுராந்தகத்திலிருந்து 22 கிலோ மீட்டர் தொலைவில் மதுராந்தகம்-மரக்காணம் சாலையில் அமைந்துள்ளது. காலனித்துவ காலத்தில் இது சூனாம்பேடு *ஜமீந்தாரின்* இடமாக இருந்தது. இது பக்கிங்காம் கால்வாயின் தெற்குப் பகுதியில் அமைந்துள்ளது.  

சூனாம்பேடு 19ஆம் நூற்றாண்டில் கிராதமஞ்சேசுவரருக்கு அர்ப்பணிக்கப்பட்ட ஓர் இந்து கோயிலுக்கு பிரபலமானது. இந்தக் கோயில் சமீப காலம் வரை இடிபாடுகளிலிருந்தது. மேலும் சூனாம்பேடுவின் முன்னாள் ஜமீன்தாரான அருணாச்சல முதலியார், அவரது சந்ததியினரால் தற்போது புதுப்பிக்கப்பட்டுள்ளது. கி.பி 1760இல் ஆற்காடு நவாப் தோசுதே அலி கானால் கட்டப்பட்ட ஒரு பழைய மசூதியும் இங்கு உள்ளது.  

சூனாம்பேடு வங்காள விரிகுடா கடற்கரையிலிருந்து சுமார் 9 கிலோமீட்டர் தொலைவில் அமைந்துள்ளது. இது ஏழு மைல்களுக்கு மேல் நீண்டு கிடக்கும் உப்புப் பாறைகளால் சூழப்பட்டுள்ளது.
# பட்டாம்பி - 43



**பட்டாம்பி - 43** *(PTB 43), வேளாண் பெயர்; **சுவர்ண பிரபா** (Swarnaprabha), முன்மொழிவு எண்; (IET 8301)* தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1985 ஆம் ஆண்டு வெளியிட்ட இந்த நெல் இரத்தை பொதுவாக **சுவர்ண பிரபா** எனும் வேளாண் பெயரில் அழைக்கப்படுகிறது.  

## பின்னணி
குறுகிய கால அளவில் அறுவடைக்கு தயாராகும் இந்த நெல் வகை, 105 - 110 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நீண்ட மற்றும் தடித்த வெள்ளை நிறமாகும். தண்டு துளைப்பானுக்கு மிதமான எதிர்ப்புத் திறன் மற்றும் குலைநோய்க்கு எதிர்ப்புத் திறன் கொண்ட இது, இலையுறை கருகல் நோய் மற்றும் பற்றுயிரி கருகல் நோய்க்கு எளிதில் பாதிக்கப்படுகிறது. மேலும் மேட்டு நிலப் பகுதிக்கும் ஈர நிலங்களில் மூன்று பருவங்களுக்கும் ஏற்றதாக கருதப்படுகிறது.
# பாவ வரி

**பாவ வரி** (*Sin tax*) என்பது சமூகத்திற்கும், தனிநபர்களுக்கும், தீங்கு விளைவிக்கும் பொருட்களான மது, புகையிலை பொருட்கள், புகையிலை பிடிக்கும் குழாய், பான் மசாலா, பாட்டிலில் அடைத்த குளிர்பானங்கள், ஆன்-லைன் சூதாட்டம், 1500 சி சி திறனுக்கு மேற்பட்ட மோட்டார் கார்கள், 350 சி சி திறனுக்கு மேற்பட்ட மோட்டர் சைக்கிள்கள், வானூர்திகள், உலாப்படகுகள், கைத்துப்பாக்கிகள், சூதாட்ட விடுதிகள், பந்தயக் கிளப்புகள், ஐபிஎல் துடுப்பாட்டங்கள், பந்தயச் சூதாட்டங்கள், நடவடிக்கை எடுக்கக்கூடிய உரிமைகோரல்கள் மற்றும் மது அல்லாத இதர பானங்களுக்கு இந்தியாவில் பாவ வரியாக (சரக்கு மற்றும் சேவை வரி) 40% வசூலிக்கப்படுகிறது.  
மேற்படி பொருட்களின் விலையை அதிகரிக்கவும், தேவையைக் குறைக்கவும், இந்த பொருட்களால் சமூகத்திற்கு ஏற்படும் தீங்கை ஈடுசெய்யவும் பாவ வரி விதிக்கப்படுகிறது. . . பாவ வரியால் மேற்படி பொருட்களைப் பயன்படுத்தும் ஏழைகள் உடல் ரீதியாகவும், மன ரீதியாகவும் பாதிக்கப்படுவதாக விமர்சிக்கப்படுகிறது.  

## ஆதரவு
புகையிலை பொருட்கள் பயன்படுத்துவது மற்றும் மது அருந்துவது ஒழுக்கக்கேடானவை அல்லது பாவகரமானவை என்று பாவ வரி ஆதரவாளர்கள் வாதிடுகின்றனர்,  

## முரண்பாடுகள்
பாவ வரிகள் விதிக்கப்பட்ட பொருட்களின் சட்டவிரோத உற்பத்தி, கடத்தல் மற்றும்/அல்லது நேரடி திருட்டுக்கு வழிவகுக்கும், சில நேரங்களில் தனிப்பட்ட பயன்பாட்டிற்காக, பெரும்பாலும் கருப்பு சந்தையில் விற்கப்படுகிறது.  
பாவ வரியை விமர்சிப்பவர்கள் இது இயற்கையில் பிற்போக்குத்தனமானது மற்றும் கீழ் வகுப்பினருக்கு எதிராக பாகுபாடு காட்டுவதாக வாதிடுகின்றனர். பாவ வரிகள் பொதுவாக ஒரு நிலையான விகிதத்தில் மதிப்பிடப்படுகிறது. அதாவது அவை பணக்காரர்கள் வாங்கக்கூடிய உயர்நிலை பிராண்டுகளுடன் ஒப்பிடும்போது மலிவான தயாரிப்பின் விலையில் ஒரு பெரிய விகிதமாகும். மேலும் மது அல்லது சிகரெட்டுகளைப் போன்ற பாவ வரி விகிதங்கள் பொதுவாக மலிவு விலையை பிரதிபலிக்காது. எனவே ஏழைகள் தங்கள் வருமானத்தில் பெரும் பங்கை வரிகளாக செலுத்துகிறார்கள்.
# எ ஃபிலீட்டிங் மூவ்மண்ட் இன் மை கண்ட்ரி


**என் நாடு மாயமான தருணம்: நடப்பிலிருந்த விடுதலைப் புலிகள் அரசின் கடைசி ஆண்டுகள்** (*A Fleeting Moment in My Country*) என்பது நியூசிலாந்தின் கேன்டர்பரி பல்கலைக்கழகத்தில் முனைவர் பட்டம் பெற்ற டாக்டர் என். மாலதி எழுதிய புத்தகமாகும். 2005 முதல் 2009 வரை அப்போது விடுதலைப் புலிகளின் நிருவாகத்தில் இருந்த வன்னியில் மனித உரிமைகள் தொடர்பான வடகிழக்கு செயலகத்தின் செயலாளராகவும், பின்னர் புலிகளின் அமைதிச் செயலகத்திலும் நான்கு ஆண்டுகள் மாலதி பணியாற்றினார். இந்த நூலானது மனித உரிமைகள் அமைப்பு, மகளிர் அமைப்பு, அனாதை இல்லம் ஒன்றில் இவர் பணியாற்றிய அனுபவம் போன்றவற்றைப் பேசுகிறது. போராளிகளின் கட்டுப்பாட்டில் இருந்த பகுதிகளில் வாழ்ந்தவர்களின் வாழ்க்கை, இலங்கை உள்நாட்டுப் போரின் கொடூரமான முடிவில் ஆயிரக்கணக்கான தமிழர்கள் இறந்தது குறித்து பேசுகிறது.
# சில்வினைட்டு

, Russia]]  

**சில்வினைட்டு** (*Sylvinite*) என்பது ஒரு படிவுப் பாறை வகை கனிமமாகும். சில்வைட்டு எனப்படும் (KCl) பொட்டாசியம் குளோரைடும் ஆலைட்டு எனப்படும் (NaCl) சோடியம் குளோரைடும் கலந்த கனிமங்களின் கலவையாக இது உருவாகிறது. வட அமெரிக்கா, உருசியா மற்றும் இங்கிலாந்து ஆகிய நாடுகளில் பொட்டாசு உற்பத்திக்கு சில்வினைட்டு மிக முக்கியமான ஆதாரமாக உள்ளது. பெரும்பாலான கனடிய செயல்முறைகள் சில்வைனைட்டை தோராயமாக 31% KCl மற்றும் 66% NaCl விகிதத்தில் வெட்டி எடுக்கின்றன. மீதமுள்ளவை கரையாத களிமண், நீரிலி மற்றும் சில இடங்களில் கார்னலைட்டு போன்றவையாகும். சில்வினைட்டின் பிற படிவுகள் பெலாரசு, பிரேசில், பிரான்சு, செருமனி, கசகசுத்தான், சுலோவாக்கியா மற்றும் எசுப்பானியாவில் அமைந்துள்ளன.
# ஆள்கூட்டத்தில் தனியே



***ஆள்குட்டத்தில் தனியே*** (*Aalkkoottathil Thaniye*) என்பது எம். டி. வாசுதேவன் நாயர் எழுதி, ராஜு மேத்யூ தயாரிப்பில் ஐ. வி. சசி இயக்கத்தில் 1984 ஆம் ஆண்டு வெளியான மலையாள மொழி நாடகத் திரைப்படம் ஆகும். இது வாசுதேவன் நாயர் எழுதிய *ஸ்வர்கம் துறக்குண்ண நேரம்* என்ற சிறுகதையை அடிப்படையாகக் கொண்டது. இப்படத்தில் மம்மூட்டி, மோகன்லால், சீமா மற்றும் பாலன் கே. நாயர் ஆகியோர் நடித்துள்ளனர். இத்திரைப்படம் மார்ச் 6,1984 அன்று வெளியிடப்பட்டது.  

## ஒலிப்பதிவு
இப்படத்திற்கு சியாம் இசையக்க காவாலம் நாராயண பணிக்கர் பாடல் வரிகளை எழுதியுள்ளார்.  

## வரவேற்பு
இத்திரைப்படம் திரையரங்க வசூலில் வணிக ரீதியாக வெற்றி பெற்றது
# சாளம்பைக்கேணி



<templatestyles src="Module:Infobox/styles.css"></templatestyles>  
**சாளம்பைக்கேணி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது நாவிதன்வெளி பிரதேச செயலாளர் பிரிவில் அமைந்துள்ளது. இது கல்முனைக்கு மேற்கே சுமார் 10 கிலோமீட்டர் தூரத்தில் அமைந்துள்ளது. இது ஐந்து கிராம அலுவலர் பிரிவுகளாகப் பிரிக்கப்பட்டுள்ளது.
# டெட்ராகுளோரோ அயோடிக் அமிலம்



**டெட்ராகுளோரோ அயோடிக் அமிலம்** (*Tetrachloroiodic acid*) என்பது HICl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாலி ஆலைடு அல்லது பல் உப்பீனி அமிலமான இச்சேர்மத்துடன் கூடுதலாக நீரிலி அல்லாத ஒரு நான்கு நீரேற்றும் அறியப்படுகிறது. இந்நீரேற்று காற்றில் நிலைப்புத் தன்மை இல்லாததாகவும் ஆரஞ்சு நிறப்படிகமாகவும் காணப்படுகிறது.  

## தயாரிப்பு
அயோடின் முக்குளோரைடை செறிவூட்டப்பட்ட ஐதரோகுளோரிக் அமிலத்தில் கரைப்பதன் மூலம் டெட்ராகுளோரோ அயோடிக் அமிலத்தை தயாரிக்கலாம்.  

ICl<sub>3</sub> + HCl → HICl<sub>4</sub>  

செறிவூட்டப்பட்ட ஐதரோகுளோரிக் அமிலத்தில் கரைக்கப்பட்ட அயோடின் கரைசலின் வழியாக குளோரினை செலுத்துவதன் மூலமும் டெட்ராகுளோரோ அயோடிக் அமிலத்தை தயாரிக்கலாம்.  

I<sub>2</sub> + 3 Cl<sub>2</sub> + 2 HCl + 4 H<sub>2</sub>O → 2 HICl<sub>4</sub>  

## இயற்பியல் பண்புகள்
டெட்ராகுளோரோ அயோடிக் அமிலம் ஒரு படிக நீரேற்றை உருவாக்குகிறது. இது ஆரஞ்சு நிற படிகங்களாக உள்ளது. இவை காற்றில் நிலையற்றவையாகவும் 19 °செல்சியசு வெப்பநிலையில் படிக நீரில் கரைவதன் மூலம் உருகும்.
# கரையிலெக்கு ஒரு கடல் தூரம்


***கரையிலெக்கு ஒரு கடல் தூரம்*** (*Karayilekku Oru Kadal Dooram*) என்பது வினோத் மங்காரா இயக்கத்தில் 2010 ஆம் ஆண்டு வெளியான மலையாளத் திரைப்படமாகு. இதில் இந்திரஜித் சுகுமாரன், மம்தா மோகன்தாஸ் மற்றும் தன்யா மேரி வர்கீஸ் ஆகியோர் முக்கிய வேடங்களில் நடித்துள்ளனர்.  

## இசை
இசையமைப்பாளர் எம். ஜெயசந்திரன் இசையமைக்க அனைத்து பாடல்களையும் ஓ. என். வி. குருப், வினோத் மான்காரா மற்றும் கே. சச்சிதானந்தன் ஆகியோர் எழுதியுள்ளனர். எம். ஜெயச்சந்திரன் இந்தப் படத்தில் சிறப்புத் தோற்றத்தில் தோன்றி ஒரு பாடலை பாடியுள்ளார்.  
## விருதுகள்
- வினோத் மங்காரா 2010 ஆம் ஆண்டு சிறந்த அறிமுக இயக்குனருக்கான கேரள திரைப்பட விமர்சகர்கள் விருதை வென்றார்.
- எம். ஜெயச்சந்திரன் 2010 ஆம் ஆண்டு சிறந்த இசை இயக்குனருக்கான கேரள மாநில திரைப்பட விருதை வென்றார்.
# எலந்தனூர்



**எலந்தனூர்** (*Elanthanoor *) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். சென்னையின் வடக்கே மணலி புதுநகரில் இந்த குடியிருப்புப் பகுதி உள்ளது. 2011 ஆம் ஆண்டு அக்டோபர் மாதத்தில் முந்தைய சடையங்குப்பம் கிராம பஞ்சாயத்து பெருநகர சென்னை மாநகராட்சியுடன் இணைக்கப்பட்டு, இப்பகுதி பெருநகர சென்னை மாநகராட்சியின் அதிகார வரம்பிற்குள் வந்தது. எலந்தஞ்சேரி பெருநகர சென்னை மாநகராட்சியுடன் இணைக்கப்பட்டிருந்தாலும், அது திருவள்ளூர் மாவட்டத்தில் உள்ள திருவொற்றியூர் தாலுகாவின் ஒரு பகுதியாகவே 2018 ஆம் ஆண்டு ஆகத்து மாதம் 15 ஆம் தேதி வரை இருந்தது.  

## அமைவிடம்
எலந்தஞ்சேரி கிழக்கு மற்றும் தெற்கில் திருவொற்றியூருடன் வடசென்னையின் மணலியில் அமைந்துள்ளது. மாத்தூர், மாதவரம், ஆண்டார்குப்பம், மணலி புதுநகர், கொசப்பூர், எண்ணூர் ஆகியவை மற்ற அண்டை பகுதிகளில் அடங்கும்.
# ஆகாஷ் எஸ். மாதவன்

**ஆகாஷ் எஸ். மாதவன்** (*Akash S. Madhavan*) கேரளாவைச் சேர்ந்த ஓர் இந்திய தடகள விளையாட்டு வீரர் ஆவார். இந்தியாவைப் பிரதிநிதித்துவப்படுத்தி, உலகக் குள்ளர் விளையாட்டுப் போட்டிகளில் குண்டு எறிதலில் வெள்ளிப் பதக்கத்தையும், வட்டெறிதலில் வெண்கலத்தையும், ஈட்டி எறிதலில் வெங்கலத்தையும் வென்றுள்ளார்.  

## சொந்த வாழ்க்கை
கேரளாவின் மலப்புறம் மாவட்டத்திலுள்ளமேலாற்றூர் எனும் ஊரில் சேதுமதவன் மற்றும் கீதா ஆகியோருக்கு மகனாக ஆகாஷ் பிறந்தார். இவர் குள்ள உருவம் உருவாக்கும் மரபணுப் பிறழ்ச்சி எனும் எலும்பு வளர்ச்சிக் குறைஎலும்பு வளர்ச்சிக் குறைபாட்டால் பாதிக்கப்பட்டுள்ளார். இவரது உயரம் 130 செமீ மட்டுமே. பெரிந்தல்மண்ணையில் உள்ள வள்ளுவநாடு வித்யா பவனில் இவரது ஆரம்பக் கல்வி கற்றார். அங்குள்ள உடற்கல்வி ஆசிரியரான யு. கே. ஹரிதாஸ் தான் இவரை தடகளத்தில் ஈடுபட ஊக்குவித்தார்.  

ஆகாஷ் 2020 கேரள உள்ளாட்சித் தேர்தலில் பாரதிய ஜனதா கட்சி<nowiki/>யின் வேட்பாளராக மேலாற்றூர் கிராம ஊராட்சியின் 15 வது வார்டில் போட்டியிட்டார். தற்போது, பாஜகவின் மலப்புறம் மாவட்ட விளையாட்டு பிரிவு ஒருங்கிணைப்பாளராகவும் உள்ளார்.  

### குடும்பம்
இந்தோனீசியாவின் சுராபாயா நகரைச் சேர்ந்த தேவி சித்தி செண்டாரி என்பவரை ஆகாஷ் மணந்தார். இவர்களது திருமணம் அங்காடிபுரத்தில் உள்ள திருமாந்தாம்குன்னு கோயிலில் நடைபெற்றது.  

## தொழில் வாழ்க்கை
2013 ஆம் ஆண்டில் உலக குள்ளர்கள் விளையாட்டுப் போட்டிகளில், ஆகாஷ் குண்டு எறிதலில் வெள்ளியும், வட்டெறிதலில் வெண்கலமும் வென்றார். மேலும் 2017 -இல், ஈட்டி எறிதலில் வெங்கலமும் வென்றார். தேசிய இணை-இறகுப்பந்தாட்டப் போட்டியின் இரட்டையர் பிரிவிலும் தங்கம் வென்றார்.
# அய்யனார் துணை



**அய்யனார் துனை** (*Ayyanar Thunai*) என்பது 2025 ஆம் ஆண்டு இந்தியத் தமிழ் மொழி நாடகத் தொலைக்காட்சித் தொடராகும். இதில் மதுமிதா ஹிரண்ணையா அய்யனார் குடும்பத்தின் மருமகளாக நடிக்கிறார். அரவிந்த் சேஜு, முனாஃப் ரஹ்மான், வி. ஜே. அருண் கார்த்தி மற்றும் பர்வேஸ் முஷாரஃப் ஆகியோர் நான்கு அய்யனார் சகோதரர்களாக நடிக்கின்றனர். எஸ். டி. பி. ரோசரி அவர்களின் தந்தை கதாபாத்திரத்தில் நடிக்கிறார். இத்தொடரை ஆர். வெங்கடேஷ் பாபு மற்றும் வி. வைஷ்ணவி ஆகியோர் குளோபல் வில்லேஜர்ஸ் என்ற பதாகையின் கீழ் தயாரித்துள்ளனர். இது 27 சனவரி 2025 அன்று ஸ்டார் விஜயில் திரையிடப்பட்டது, மேலும் டிஜிட்டல் தளமான ஜியோ ஹாட்ஸ்டாரிலும் கிடைக்கிறது.  

## கதைக்களம்
இந்தத் தொடர் பல்கலைக்கழகத் தேர்வில் தான் பயின்ற கட்டிடப் பொறியியல் படிப்பில் தங்கப் பதக்கம் வென்றவருமான நிலாவின் கதையைச் சுற்றிச் சுழல்கிறது. நிலா வெளிநாடுகளில் உயர்கல்வியைத் தொடர விரும்புகிறார். இருப்பினும், தொழிலதிபராக இருக்கும் பணக்காரத் தந்தை, தன் மனைவி ஒரு வழக்கமான இல்லத்தரசியாக இருக்க வேண்டும் என்று எதிர்பார்க்கும் ஒரு நபருடன் அவரது திருமணத்தை ஏற்பாடு செய்கிறார். இந்த ஏற்பாட்டில் அதிருப்தி அடைந்த நிலாவின் பாதை ஒரு எளிமையான பின்னணியைச் சேர்ந்த ஓட்டுநரான சோழனுடன் கடந்து செல்கிறது. சோழன் தனது மூன்று சகோதரர்களான சேரன், பாண்டியன், பல்லவன் மற்றும் அவர்களின் தந்தை நடேசன் ஆகியோருடன் வசிக்கிறார், நடேசன் ஒரு சரக்குந்து ஓட்டுநர். தனது மனைவியின் மரணத்திற்குப் பிறகு குடிப்பழக்கம் கொண்டவராக மாறுகிறார். தங்கள் வீட்டில் இல்லத்தரசி இல்லாததாலும், தங்கள் வீட்டில் சட்டச் சிக்கல்கள் இருந்ததாலும் குடும்பம் சமூகத்தினரிடமிருந்து சவால்களை எதிர்கொள்கிறது. அவர்களின் வாழ்க்கையில் நிலா நுழைந்து குறிப்பிடத்தக்க மாற்றங்களைக் கொண்டுவருவதன் மூலம் கதை தொடர்கிறது.  

## நடிகர்கள்

### முக்கியக் கதாபாத்திரங்கள்

- கட்டிடக்கலை பட்டதாரி, மனோகர் குடும்பத்தின் மகள், அய்யனார் குடும்பத்தின் இரண்டாவது மருமகள் மற்றும் சோழனின் மனைவியாக நிலா சோழனாக மதுமிதா ஹிரண்ணையா
- அய்யனார் குடும்பத்தின் இரண்டாவது மகனும் நிலாவின் கணவருமான சோழனாக அரவிந்த் சேஜு
- அய்யனார் குடும்பத்தின் மூத்த மகனான சேரனாக முனாஃப் ரஹ்மான்
- அய்யனார் குடும்பத்தின் மூன்றாவது மகனான மெக்கானிக் பாண்டியனாக வி. ஜே. அருண் கார்த்தி
- அய்யனார் குடும்பத்தின் நான்காவது மகனாக இளங்கலை வணிகவியல் படிக்கும் மாணவனாக பல்லவன் கதாபாத்திரத்தில் பர்வேஸ் முஷாரஃப்
- எஸ். டி. பி. ரோசரி-நடேசன், முன்னாள் திறமையான சரக்குந்து ஓட்டுநர், அய்யனார் சகோதரர்களின் தந்தை

## வரவேற்பு

இத்தொடர் ஒளிபரப்பப்பட்ட முதல் வாரத்திலிருந்து பெப்ரவரி 2025 இன் இறுதி வரை 4.84 டி.வி.ஆர் மதிப்பைப் பெற்றது. தொடர் ஒளிபரப்பத் தொடங்கிய குறுகிய காலத்திலேயே தமிழ் தொலைக்காட்சி நிகழ்ச்சிகளில் அதிகமாக பார்க்கப்பட்ட தமிழ் நிகழ்ச்சிகளில் ஒன்றாக மாறியது. ஆனந்த விகடன் இத்தொடர் பற்றி குறிப்பிட்டு எழுதிய கட்டுரையொன்றிற்கு சினிமாவை மிஞ்சும் கதைக்களம் என்று தலைப்பிட்டிரு்நதது.
# சொறிக்கல்முனை



<templatestyles src="Module:Infobox/styles.css"></templatestyles>  
**சொறிக்கல்முனை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது நாவிதன்வெளி பிரதேச செயலாளர் பிரிவில் அமைந்துள்ளது. இது கல்முனைக்கு மேற்கே சுமார் 10 கிலோமீட்டர் தூரத்தில் அமைந்துள்ளது. இது மூன்று கிராம அலுவலர் பிரிவுகளாகப் பிரிக்கப்பட்டுள்ளது.
# சபோத்ரா சட்டமன்றத் தொகுதி



**சபோத்ரா சட்டமன்றத் தொகுதி** *(Sapotra Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது கரௌலி மாவட்டத்தில் அமைந்துள்ளது. சபோத்ரா, கரௌலி தோல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராம் குமார் | இந்திய தேசிய காங்கிரசு</br> |  |
| 1977 | இரங்ஜி | ஜனதா கட்சி |  |
| 1980 | இரங்ஜி மீனா | பாரதிய ஜனதா கட்சி</br> |  |
| 1985 | இரிசிகேசு | rowspan=2 | இந்திய தேசிய காங்கிரசு</br> |
| 1990 | பிரபு லால் |  |  |
| 1993 | இரங்ஜி | பாரதிய ஜனதா கட்சி</br> |  |
| 1998 | கமலா | இந்திய தேசிய காங்கிரசு</br> |  |
| 2003 | சுக் லால் | பாரதிய ஜனதா கட்சி</br> |  |
| 2008 | இரமேசு | பகுஜன் சமாஜ் கட்சி |  |
| 2013 | rowspan=2 | இந்திய தேசிய காங்கிரசு</br> |  |
| 2018 | இரமேசு சந்த் மீனா | } |  |

## தேர்தல் முடிவுகள்
### 2023
# மாளவிகா மேனன்



**மாளவிகா மேனன்** *(Malavika Menon)* ஒரு இந்திய நடிகை ஆவார். இவர் மலையாள திரைப்படங்களில் முன்னணி கதாபாத்திரங்களிலும், தமிழ் திரைப்படங்களில் துணை வேடங்களிலும் நடிக்கிறார்.  

2012 ஆம் ஆண்டில் *நித்ரா* என்ற படத்தின் மூலம் தனது திரைப்படத்துறையில் அறிமுகமானார். 2012 ஆம் ஆண்டில் *916* என்ற திரைப்படத்தில் முன்னணி கதாபாத்திரத்தில் நடிப்பதற்கு முன்பு அவர் சிறிய துணை வேடங்களில் நடித்தார்.
# நாவிதன்வெளி



<templatestyles src="Module:Infobox/styles.css"></templatestyles>  
**நாவிதன்வெளி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது நாவிதன்வெளி பிரதேச செயலாளர் பிரிவில் அமைந்துள்ளது. இது கல்முனைக்கு மேற்கே சுமார் 7 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# சிரியா சர்மா



**சிரியா சர்மா** *(Shriya Sharma)* (பிறப்பு 1997) ஒரு இந்திய நடிகை, மாதிரியுரு மற்றும் வழக்கறிஞர் ஆவார், இவர் இந்தி, தமிழ் மற்றும் தெலுங்கு படங்களில் பணியாற்றியுள்ளார். இவர் *கசவுதி ஜிந்தகி கே* என்ற தொலைக்காட்சித் தொடரில் சினேகா பாசுவின் இளைய தோற்றத்தில் நடித்ததற்காக அறியப்படுகிறார், இது அவருக்கு *ஸ்டார் பரிவார்* மற்றும் சிறந்த குழந்தை கலைஞருக்கான இந்தியன் தொலைக்காட்சி விருதுகளை வென்றது. *சில்லர் பார்ட்டி* (2011) என்ற திரைப்படத்தில் நடித்தமைக்காக சிறந்த குழந்தை கலைஞருக்கான *தேசிய திரைப்பட விருது* இவருக்கு வழங்கப்பட்டது.  

## தனிப்பட்ட வாழ்க்கை
சிரேயா சர்மா 1997 ஆம் ஆண்டில், இந்தியாவின் இமாச்சலப் பிரதேசத்தின் பாலம்பூர் நகரில் பிறந்தார். அவரது தந்தை ஒரு பொறியாளர் மற்றும் அவரது தாயார் ஒரு உணவியல் நிபுணர் மற்றும் உணவொழுக்க ஆலோசக மருத்துவாராவார். சிரியா சட்டம் பயின்றவர், தற்போது வழக்கறிஞராகப் பயிற்சி பெற்று வருகிறார். இவருக்கு ஒரு இளைய சகோதரன் இருக்கிறார்.
# விளாங்காடுபாக்கம்



**விளாங்காடுபாக்கம்** (*Vilangadupakkam *) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும்.  

## அமைவிடம்
சென்னையின் வடபகுதியில் மாதவரம், செங்குன்றம், மணலி நியூ டவுன் மற்றும் ஞாயிறு இடையே விளாங்காடுபாக்கம் அமைந்துள்ளது. மாதவரம் - அருமண்டை சாலை விளாங்காடுபாக்கத்தில் உள்ள பெருவழி சாலையாக பெரும் போக்குவரத்தை அனுமதிக்கும் ஒரு முக்கிய சாலையாகத் திகழ்கிறது.  

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, விளாங்காடுபாக்கம் கிராமத்தின் மக்கள் தொகை 5668 ஆகும். இதில் 2864 பேர் ஆண்களாகவும் 2804 பேர் பெண்களாகவும் இருந்தனர். 1481 குடும்பங்கள் இங்கிருந்தன. விளாங்காடுபாக்கம் கிராமத்தில் 0-6 வயதுடைய குழந்தைகளின் மக்கள் தொகை 619 ஆக இருந்தது. இது கிராமத்தின் மொத்த மக்கள் தொகையில் 10.92% ஆகும். விளாங்காடுபாக்கம் கிராமத்தின் சராசரி பாலின விகிதம் 979 ஆகும், இது தமிழ்நாட்டின் மாநில சராசரியான 996 என்பதை விடக் குறைவாகும்.
# சவளக்கடை



<templatestyles src="Module:Infobox/styles.css"></templatestyles>  
**சவளக்கடை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது நாவிதன்வெளி பிரதேச செயலாளர் பிரிவில் அமைந்துள்ளது. இது கல்முனைக்கு மேற்கே சுமார் 7 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# மத்திய முகாம்



<templatestyles src="Module:Infobox/styles.css"></templatestyles>  
**மத்திய முகாம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது நாவிதன்வெளி பிரதேச செயலாளர் பிரிவில் அமைந்துள்ளது. இது கல்முனைக்கு மேற்கே சுமார் 15 கிலோமீட்டர் தூரத்தில் அமைந்துள்ளது. இது மூன்று கிராம அலுவலர் பிரிவுகளாகப் பிரிக்கப்பட்டுள்ளது.
# மட்டமானி



**மட்டமானி** (*Cathetometer*) என்பது செங்குத்து தூரங்களை அளவிடுவதற்கான ஒரு கருவியாகும். அளவுகோலை, தூர இடைவெளி உள்ள புள்ளிகளுக்கு மிக அருகில் வைக்க முடியாத சந்தர்ப்பங்களில் இக்கருவி பயன்படுகிறது. குழல்களில் உள்ள வெவ்வேறு நீர்மங்களின் நுண்ணிய மட்ட வேறுபாடுகளை அளப்பதற்கான கருவியாகவும் அறியப்படுகிறது. நீரளவு மானி, நுண்மட்ட அளவி என்ற பெயர்களாலும் இக்கருவி அறியப்படுகிறது.  

மட்டமானி கருவியானது, அடிப்படையில் துல்லியமாக அளவிடப்பட்ட அளவுகோல் மற்றும் ஒரு கடினமான செங்குத்து நெடுவரிசையில் மேலும் கீழும் நகர்த்தக்கூடிய ஒரு கிடைமட்ட தொலைநோக்கியைக் கொண்டுள்ளது. இணைக்கப்பட்ட வெர்னியர் அளவுகோல் மூலம் தொலைநோக்கியின் நிலையைப் படிக்க முடியும். இரண்டு புள்ளிகளுக்கு இடையிலான செங்குத்து தூரத்தை அளவிடும்போது, கருவி முதலில் சமன் செய்யப்பட வேண்டும். அடுத்து கண்ணருகு வில்லையில் உள்ள குறியின் மையத்தை குறிக்க உதவும் குறுக்கிழையை அளவிடப்பட வேண்டிய ஒரு புள்ளியுடன் பொருத்தி தொலைநோக்கியின் நிலையை குறித்துக் கொள்ள வேண்டும். பின்னர் குறுக்கிழையை அளவிடப்பட வேண்டிய மற்ற புள்ளியின் பிம்பத்துடன் பொருத்தி தொலைநோக்கியின் புதிய நிலையையும் குறித்துக் கொள்ளவேண்டும். இந்த அளவீடுகளுக்கு இடையிலான வேறுபாடு தேவையான செங்குத்து தூரம் ஆகும்.  

மேற்பரப்பு பரப்பு இழுவிசையை அளவிடுவது போல குழாய்களில் உள்ள வெவ்வேறு நீர்மங்களின் நுண்ணிய மட்ட வேறுபாடுகளை அளப்பதற்கான கருவியாகவும் இதை பயன்படுத்தலாம். உப்பல் அளவியில் வேதியியல் வினை காரணமாக திரவ மட்டத்தில் ஏற்படும் மாற்றங்களைப் பின்பற்றுவதற்கும் மட்டமானி கருவியைப் பயன்படுத்தலாம்.
# செந்நெல்கிராமம்



<templatestyles src="Module:Infobox/styles.css"></templatestyles>  
**செந்நெல்கிராமம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 12 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# ஸ்ரீ மலோலன் கலை மற்றும் அறிவியல் கல்லூரி


**ஸ்ரீ மலோலன் கலை மற்றும் அறிவியல் கல்லூரி** (*Sri Malolan Collage of Arts and Science*) என்பது இந்தியாவில், தமிழ்நாட்டில் செங்கல்பட்டு மாவட்டத்தில் உள்ள ஓர் இருபாலர் பயிலும் கல்லூரி ஆகும். இக்கல்லூரி மதுராந்தகம் அருகே மோச்சேரி எனும் ஊரில் அமைந்துள்ளது. இக்கல்லூரி தமிழ்நாட்டின் தலைநகர் சென்னையிலிருந்து சுமார் 90 கி.மீ. தொலைவிலும், செங்கல்பட்டிலிருந்து 30 கி.மீ தொலைவிலும், திருச்சி சென்னை தேசிய நெடுஞ்சாலை 45-இல் மதுராந்தகம் ஏரியின் கரையில் அமைந்துள்ளது.  

## அங்கிகாரம்
இந்தக் கல்லூரிக்கு தமிழ்நாடு அரசு ஒப்புதல் அளித்துள்ளது. சென்னைப் பல்கலைக்கழகத்துடன் இணைக்கப்பட்டுள்ளது.  
தேசியத் தரச்சான்று பி+ பெற்றது.  

## வழங்கப்படும் படிப்புகள்
### இளநிலை
- தமிழ்
- கணினி பயன்பாட்டியல்
- கணினி அறிவியல்
- வணிகவியல்
- பொருளாதாரவியல்
- வணிகவியல் மற்றும் கணினி பயன்பாட்டியல்
- இயற்பியல் மற்றும் கணினி பயன்பாட்டியல்
- கணிதவியல் மற்றும் கணினி பயன்பாட்டியல்
- வணிக நிர்வாகவியல்

### முதுநிலை
- முதுகலை வணிகவியல்
- ஆங்கிலம்
# மலையடிக்கிராமம்



<templatestyles src="Module:Infobox/styles.css"></templatestyles>  
**மலையடிக்கிராமம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது. இது நான்கு கிராம அலுவலர் பிரிவுகளாகப் பிரிக்கப்பட்டுள்ளது.
# கல்லரிச்சல்



<templatestyles src="Module:Infobox/styles.css"></templatestyles>  
**கல்லரிச்சல்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது. இது மூன்று கிராம அலுவலர் பிரிவுகளாகப் பிரிக்கப்பட்டுள்ளது.
# விக்ரம் 3201


**விக்ரம் 3201** (Vikram 3201) என்பது இந்திய விண்வெளி ஆராய்ச்சி நிறுவனத்தால் (ISRO) உருவாக்கப்பட்ட, இந்தியாவின் முதல் முழு உள்நாட்டு 32-பிட் விண்வெளி தர நுண்செயலி ஆகும். சண்டிகரில் உள்ள செமிகண்டக்டர் ஆய்வகத்தின் (SCL) உதவியுடன் உருவாக்கப்பட்ட இந்த செயலி, விண்வெளிப் பயணங்களில், செயற்கைக்கோள்களில் பயன்படும். இந்தியாவின் குறைக்கடத்தி தொழில்நுட்ப சுயசார்பு வரலாற்றில் இது முக்கியமான வெற்றியாகக் கருதப்படுகிறது.  
- இது இந்தியாவின் 'ஆத்மநிர்பார் பாரத்' திட்டத்தின் கீழ் உருவாக்கப்பட்டு, செமிகான் இந்தியா 2025 நிகழ்வில் இந்த செயலி வெளியிடப்பட்டது.
- இது 2009 முதல் இஸ்ரோவால் பயன்படுத்தப்படும் விக்ரம் 1601 இன் மேம்படுத்தப்பட்ட பதிப்பாகும்.
- இந்த செயலி, விண்வெளி அமைப்புகளில் பயன்படும் அடா (Ada) நிரலாக்க மொழியையும், சி மொழியையும் ஆதரிக்கிறது.
- இது 32-பிட் தகவல்களைச் செயலாக்கும் திறனையும், மேம்பட்ட கணக்கீடுகளுக்கும் உதவுகிறது.
- இது விண்வெளியின் கடுமையான சூழலைத் தாங்கும் வகையில், -55°C முதல் +125°C வரையிலான வெப்பநிலையைத் தாங்கும் திறன் கொண்டது.
# சுந்தரப்பு விஜய் குமார்



**சுந்தரபாபு விஜய் குமார்** (*Sundarapu Vijay Kumar*) என்பவர் இந்திய அரசியல்வாதியும், ஆந்திரப்பிரதேச சட்டமன்ற உருப்பினரும் ஆவார். இவர் ஜனசேனா கட்சியைச் சார்ந்தவர். இவர் 2024ஆம் ஆண்டில் நடைபெற்ற ஆந்திரப் பிரதேச சட்டமன்றத் தேர்தலில் யலமஞ்சிலி சட்டமன்றத் தொகுதியில் உறுப்பினராகத் தேர்ந்தெடுக்கப்பட்டார்.
# காலாப்பீபல் மண்டி


**காலாபீபல் மண்டி** *(Kalapipal Mandi)* அல்லது **பங்கேடி** என்பது இந்தியாவின் மத்தியப் பிரதேசத்தின் சாஜாபூர் மாவட்டத்தில் உள்ள ஒரு நகரம் ஆகும். இது மேற்கு ரயில்வேயின் போபால்-உஜ்ஜைன் பிரிவில் அமைந்துள்ளது மற்றும் போபால், இந்தூர் மற்றும் உஜ்ஜைன் போன்ற மத்தியப் பிரதேசத்தின் சில முக்கிய நகரங்களுடன் ரயில்வே மூலம் இணைக்கப்பட்டுள்ளது. அருகிலுள்ள விமான நிலையம் போபால்.
# வரைவு:பெரும்பேர்கண்டிகை சிவன் கோவில்

## பெரும்பேர்கண்டிகை சிவன் கோவில்
- பெரும்பேர்கண்டிகையில் அமைந்துள்ள சிவன் கோவில், தான்தோன்றீஸ்வரர் கோவில் ஆகும். இது செங்கல்பட்டு மாவட்டத்தில் அமைந்துள்ள ஒரு பழமையான கற்கோவில் ஆகும். இந்தக் கோவிலின் மூலவரான சிவன் சுயம்பு மணல் லிங்கமாக உருவானதால், இதற்கு தான்தோன்றீஸ்வரர் கோவில் என்று பெயர் வந்தது.
கோவிலின் சிறப்புகள்  
- பண்டைய வரலாறு
இந்த கிராமம் பெரும்பேறு கிடைக்கும் இடமாகவும், பரிகார ஸ்தலமாகவும் கருதப்படுகிறதது.
# ஒரு நாள் வரும்


**ஒரு நாள் வரும்** (*Oru Naal Varum*) என்பது 2010-இல் வெளியான மலையாளத் திரைப்படம் இத்திரைப்படத்தை டி. கே. ராஜிவ் குமார் இயக்கியிருந்தார். சிறீனிவாசன் கதை எழுத மணியன்பிள்ளை ராஜு தயாரித்திருந்தார். இதில் மோகன்லால், சமீரா ரெட்டி ஆகியோர் முக்கியப் பாத்திரத்தில் நடித்துள்ளனர். சிறீனிவாசன், தேவயானி, நஸ்ரியா நசீம் மற்றும் எஸ்தர் அனில் ஆகியோர் துணைக் கதாபாத்திரங்களில் நடித்துள்ளனர். இந்த திரைப்படத்திற்கு எம். ஜி. ஸ்ரீகுமார் இசையமைத்துள்ளார்.  
இத்திரைப்படம் 2010 ஜுலை 9 ஆம் நாள் அன்று வெளியிடப்பட்டது. இத்திரைப்படத்தின் கதை இந்தியாவில் நடக்கும் ஊழலைச் சுற்றி வருகிறது.  
## நடிகர்கள்
# கருவாட்டுக்கல்



<templatestyles src="Module:Infobox/styles.css"></templatestyles>  
**கருவாட்டுக்கல்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது. இது மூன்று கிராம அலுவலர் பிரிவுகளாகப் பிரிக்கப்பட்டுள்ளது.
# மட்டக்களப்புத்தரவை



<templatestyles src="Module:Infobox/styles.css"></templatestyles>  
**மட்டக்களப்புத்தரவை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# தும்பலம் கூட்டி பரத்



**தும்பலம் கூட்டி பரத்** (*Tumbalam Gooty Bharath*) என்பவர் இந்திய அரசியல்வாதியும், ஆந்திரப்பிரதேச சட்டமன்ற உறுப்பினரும் ஆவார். இவர் தெலுங்கு தேசம் கட்சியைத் சார்ந்தவர். 2024-ஆம் ஆண்டில் நடைபெற்ற ஆந்திரப் பிரதேச சட்டமன்றத் தேர்தலில் கர்நூல் சட்டமன்றத் தொகுதியில் உறுப்பினராகத் தேர்ந்தெடுக்கப்பட்டார். தற்போது ஆந்திரப்பிரதேச அரசின் அமைச்சராக உள்ளார்.
# மல்கம்பிட்டி



<templatestyles src="Module:Infobox/styles.css"></templatestyles>  
**மல்கம்பிட்டி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 15 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# மல்வத்தை



<templatestyles src="Module:Infobox/styles.css"></templatestyles>  
**மல்வத்தை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது சம்மாந்துறை பிரதேச செயலாளர் பிரிவில் அமைந்துள்ளது. இது கல்முனைக்குத் தென்மேற்கே சுமார் 10 கிலோமீட்டர் தூரத்தில் அமைந்துள்ளது. இது நான்கு கிராம அலுவலர் பிரிவுகளாகப் பிரிக்கப்பட்டுள்ளது.
# குரு ஸ்ரீ சாந்திவிஜய் ஜெயின் கலை மற்றும் அறிவியல் கல்லூரி



**குரு ஸ்ரீ சாந்திவிஜய் ஜெயின் கலை மற்றும் அறிவியல் கல்லூரி** (*Guru Shree Santhivijai Jain Arts and Science College*) என்பது இந்தியாவில், தமிழ்நாட்டில் செங்கல்பட்டு மாவட்டத்தில் உள்ள ஓர் இருபாலர் பயிலும் கல்லூரி ஆகும். இக்கல்லூரி திருக்கழுக்குன்றம் அருகே நல்லூர் ஊராட்சியில் மனமை கிராமத்தில் அமைந்துள்ளது.  

## வரலாறு
குரு ஸ்ரீ சாந்திவிஜய் ஜெயின் கலை மற்றும் அறிவியல் கல்லூரி 2019ஆம் ஆண்டில் தொடங்கப்பட்டது. இருபாலர் பயிலும் இக்கல்லூரியை திருக்கழுக்குன்றம் கல்வி ஆராய்ச்சி மற்றும் பயிற்சி மைய அறக்கட்டளை நிர்வகிக்கிறது. தமிழ்நாடு அரசு அரசு ஆணை எண் 389/ 1997 என்ற கடிதத்தில் கல்லூரிக்கான ஒப்புதலை அளித்துள்ளது. சென்னைப் பல்கலைக்கழகத்துடன் இணைக்கப்பட்டு செயல்படும் இக்கல்லூரிக்கு புது தில்லியிலுள்ள பல்கலைக்கழக மானியக் குழு அங்கீகாரமம் வழங்கியுள்ளது.  

## துறைகள்
- கணினி பயன்பாடு
- ஆங்கிலம்
- கணினி அறிவியல்
- வணிகவியல்

## பயிற்றுவிக்கப்படும் பாடங்கள்
### இளநிலை

- கணினி பயன்பாடு
- ஆங்கிலம்
- கணினி அறிவியல்
- வணிகவியல்
# ஈரத்தீ


***ஈரத்தீ*** (*Translation: "Wet Conflagration"*) திரைப்படம் 2005ம் ஆண்டு தமிழீழத்தில் வெளிவந்த முழுநீளத் திரைப்படமாகும். போராளி நிமலாவின் இயக்கத்தில் தமிழீழ விடுதலைப் புலிகளின் நிதர்சன மகளிர் பிரிவின் தயாரிப்பில் வெளிவந்தது. இத்திரைப்படத்தில் இசைப்பிரியா மற்றும் போராளி கிரி அவர்கள் முக்கிய பாத்திரங்களில் நடித்தவர்கள். இத்திரைப்படம் ஈழத்துப் பெண்கள் மீது இழைக்கப்பட்ட சீதனக் கொடுமைகளையும், தமிழீழ விடுதலைப் போராட்டத்திற்கு வலுச்சேர்த்த பெண்களின் பங்களிப்பையும், கரும்புலிகளின் வளர்ச்சியையும் சித்தரிக்கின்றது. ஆனையிறவுப் படைத்தளம் மீதான கரும்புலித் தாக்குதலில் நடந்த உண்மைச் சம்பவங்களை அடிப்படையாக வைத்து உருவாக்கப்பட்டது.  

## நடிகர்கள்
- கிரி
- இசைப்பிரியா
- வேந்தன்
- பார்வதி சிவபாதம்
- இரத்தினசிங்கம்
- சிவராசா
- காந்தன்
- காயத்திரி
- கரிகாலினி
- கனகரட்ணம்
- ஆரபி
- கதிர்
- வீரம்
- வாணி
- தர்சிகா
- கனகா
- கௌசி
- தென்றல்
- இன்சுடர்
- ஈழமகள்
- அமர்விழி
- புகழ்ச்சுடர்
- தமிழவள்
- நகுலன்
- புகழன்
- சுபாஸ்
- அச்சுதன்
- சீராளன்
- குணவேந்தன்
- தமிழ்மாறன்
- நிர்மாணி
- செல்வம்
- கோவேந்தன்
- வீமன்
- ஈழவேந்தன்
- கயல்வெற்றி

## பாடல்கள்
இத்திரைப்படத்திற்கு இசைத்தென்றல் இசையமைத்திருந்தார். பாடல் வரிகளை கவிஞர் கு. வீரா எழுதியிருந்தார். இப்பாடல்கள் ஸப்தமி கலையகத்தினரால் ஒலிப்பதிவு செய்யப்பட்டது.  

| பாடல் | பாடகர்(கள்) |
| --- | --- |
| *சிவந்திருக்கும் செவ்வரத்தம் பூவே* | ஜெயபாரதி, நிரோஜன், சாகித்தியா |
| *அல்லி விழி ஓரம்* | ஜெயபாரதி |

## வெளியீடு
இத்திரைப்படம் 02.09.2005 போராளிக் கலைஞர் புகழினியின் பரதநாட்டிய அரங்கேற்றத்தின் போது வெளியிட்டு வைக்கப்பட்டது. இசைப்பிரியாவின் தலைமையில் நடைபெற்ற இவ் வெளியீட்டு விழாவில் தமிழீழ அரசியல்துறைப் பொறுப்பாளர் சு. ப. தமிழ்ச்செல்வன் இத்திரைப்படத்தை வெளியிட்டுவைக்க தமிழீழ தேசியத் தலைவர் வே. பிரபாகரன் பெற்றுக்கொண்டு சிறப்பித்தமை குறிப்பிடத்தக்கது.